莫雷拉本周末起日本客串兩個月
2024年04月04日 11:25
東網電視
更多新聞短片
莫雷拉本周末起於日本客串策騎兩個月。
日本中央競馬會最新公布,莫雷拉又再崔護重臨,由本周末(6號)起獲發客串騎師牌照兩個月,有效期直至6月5日,而雷神今次客串保薦練馬師同馬主,分別為堀宣行同「里見」系里見治。
今個星期六、日打疊賽期,莫雷拉將會喺阪神競馬場上陣,兩日嘅重心大賽,亦已卜定坐騎,星期六舉行嘅G2阪神牝馬錦標,佢就會為社台集團效力,策騎玫瑰錦標得主Masked Diva出戰,而響翌日將會成為轉播賽戲碼嘅櫻花賞(日本一千堅尼),佢將會策騎由國枝榮訓練嘅「橡木城」(Stellenbosch),出戰今屆賽事。
適逢日本春季賽事高峰期,雷神呢兩個月客串期間,將會有唔少機會出戰各項G1大賽,壓軸一項將會係6月2日舉行嘅安田紀念賽,睇吓屆時有會夥拍邊一匹實力馬,一撼將會出戰嘅「浪漫勇士」。
至於本月底舉行嘅冠軍賽馬日,預計東瀛兵團來港參戰,相信莫雷拉又會成為日本賽駒雷霆救兵,已接受邀請來港嘅「滂薄無比」,話唔定會繼今屆香港盃之後,人馬再度合體出戰女皇盃。